CELEX: 52019PC0606
Language: el
Date: 2019-11-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.11.2019
            COM(2019) 606 final
            2019/0268(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης, στο πλαίσιο της Επιτροπής Σύνδεσης ΕΕ-Μολδαβίας στη σύνθεσή της για τα εμπορικά θέματα, σε σχέση με την προβλεπόμενη έκδοση απόφασης για την επικαιροποίηση του παραρτήματος XV της συμφωνίας σύνδεσης ΕΕ-Μολδαβίας. 
            
            
               2.Πλαίσιο της πρότασης
            
            
               2.1.Η συμφωνία σύνδεσης
            
            
               Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («η συμφωνία») θεσπίζει την εκτενή και ολοκληρωμένη ζώνη ελευθέρων συναλλαγών («DCFTA»), η οποία αποσκοπεί να εδραιώσει συνθήκες ενισχυμένων οικονομικών και εμπορικών σχέσεων. Στις συνθήκες αυτές περιλαμβάνεται η προοδευτική μείωση ή κατάργηση των δασμών επί εμπορευμάτων που αποτελούν αντικείμενο εμπορικών συναλλαγών μεταξύ των δύο μερών. Η συμφωνία άρχισε να ισχύει πλήρως την 1η Ιουλίου 2016.
            
            
               2.2.Η Επιτροπή Σύνδεσης στη σύνθεσή της για εμπορικά θέματα
            
            
               Η Επιτροπή Σύνδεσης στη σύνθεσή της για τα εμπορικά θέματα συστάθηκε δυνάμει του άρθρου 438 παράγραφος 4 της συμφωνίας και ασκεί τα καθήκοντα που της ανατίθενται βάσει του τίτλου V της συμφωνίας, δηλαδή σε σχέση με το εμπόριο και συναφή με το εμπόριο θέματα. Με την απόφαση αριθ. 3/2014 του Συμβουλίου Σύνδεσης ΕΕ-Δημοκρατίας της Μολδαβίας, της 16ης Δεκεμβρίου 2014, το Συμβούλιο Σύνδεσης ανέθεσε στην Επιτροπή Σύνδεσης στη σύνθεσή της για τα εμπορικά θέματα την εξουσία επικαιροποίησης ή τροποποίησης των παραρτημάτων της συμφωνίας που αφορούν τα κεφάλαια 1, 3, 5, 6 και 8 του τίτλου V (Εμπόριο και συναφή με το εμπόριο θέματα) της συμφωνίας.
            
            
               2.3.Η προς έκδοση πράξη της Επιτροπής Σύνδεσης στη σύνθεσή της για τα εμπορικά θέματα
            
            
               Το άρθρο 147 της συμφωνίας προβλέπει ότι τα μέρη εξετάζουν, στο πλαίσιο της Επιτροπής Σύνδεσης στη σύνθεσή της για τα εμπορικά θέματα, σε κατάλληλη αμοιβαία βάση, τις ευκαιρίες για τη μεταξύ τους χορήγηση περαιτέρω παραχωρήσεων ενόψει της επίτευξης μεγαλύτερης ελευθέρωσης των συναλλαγών στον τομέα των γεωργικών προϊόντων, ιδίως εκείνων που υπόκεινται σε δασμολογικές ποσοστώσεις (ΔΠ/TRQ). Πιο συγκεκριμένα, το άρθρο 147 παράγραφος 5 προβλέπει την επανεξέταση αυτή κατά τη διάρκεια του τρίτου έτους από την έναρξη ισχύος της συμφωνίας. Επιπλέον, το άρθρο 148 παράγραφος 5 προβλέπει τη δυνατότητα για την Επιτροπή Σύνδεσης στη σύνθεσή της για τα εμπορικά θέματα να τροποποιεί, με αμοιβαία συναίνεση, τους όγκους ενεργοποίησης των προϊόντων που υπόκεινται στον μηχανισμό κατά της καταστρατήγησης (παράρτημα XV-Γ). 
            
            
               Η «Απόφαση αριθ..../... της Επιτροπής Σύνδεσης ΕΕ-Δημοκρατίας της Μολδαβίας στη σύνθεσή της για τα εμπορικά θέματα, της ... 20..., για την επικαιροποίηση του παραρτήματος XV της συμφωνίας» («προς έκδοση πράξη») αναμένεται να εγκριθεί από την Επιτροπή Σύνδεσης στη σύνθεσή της για τα εμπορικά θέματα με γραπτή διαδικασία, όπως προβλέπεται στο άρθρο 11 του παραρτήματος ΙΙ της απόφασης αριθ. 1/2014 του Συμβουλίου Σύνδεσης ΕΕ-Δημοκρατίας της Μολδαβίας, της 16ης Δεκεμβρίου 2014, για τη θέσπιση του εσωτερικού κανονισμού του Συμβουλίου Σύνδεσης και του εσωτερικού κανονισμού της Επιτροπής Σύνδεσης και των υποεπιτροπών. 
            
            
               Σκοπός της προς έκδοση πράξης είναι η τροποποίηση του παραρτήματος XV της συμφωνίας («Κατάργηση δασμών») σύμφωνα με τα αποτελέσματα των διαπραγματεύσεων μεταξύ της Ευρωπαϊκής Επιτροπής και της Δημοκρατίας της Μολδαβίας, οι οποίες ξεκίνησαν κατόπιν αιτήματος της Δημοκρατίας της Μολδαβίας στο πλαίσιο της προαναφερόμενης επανεξέτασης. 
            
            
               3.Θέση που πρέπει να ληφθεί εξ ονόματος της Ένωσης
            
            
               Η θέση που πρέπει να ληφθεί εξ ονόματος της Ένωσης αποσκοπεί στην τροποποίηση του παραρτήματος XV της συμφωνίας, σύμφωνα με τα αποτελέσματα των διαπραγματεύσεων μεταξύ της Ευρωπαϊκής Επιτροπής και της Δημοκρατίας της Μολδαβίας.
            
            
               Σύμφωνα με τις διατάξεις του άρθρου 147 παράγραφος 4 και του άρθρου 148 παράγραφος 5 της συμφωνίας, τα αποτελέσματα της διαπραγμάτευσης θα επισημοποιηθούν με απόφαση της Επιτροπής Σύνδεσης ΕΕ-Μολδαβίας στη σύνθεσή της για τα εμπορικά θέματα. Σύμφωνα με τη διαδικασία που προβλέπεται στο άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης («ΣΛΕΕ»), η Επιτροπή θα υποβάλει πρόταση στο Συμβούλιο, το οποίο θα εκδώσει απόφαση για τον καθορισμό της θέσης που θα πρέπει να ληφθεί εξ ονόματος της Ένωσης στην προαναφερόμενη επιτροπή.
            
            
               Στους πίνακες που ακολουθούν συνοψίζονται οι προτεινόμενες τροποποιήσεις: 
            
            
               Πίνακας 1 – Τροποποιήσεις στο παράρτημα XV-A (ΔΠ για τις εξαγωγές της Μολδαβίας στην ΕΕ) 
            
            
                     
                        Προϊόν (Κωδικός ΣΟ)
                     
                  
                  
                     
                        Ισχύων όγκος (σε τόνους)
                     
                  
                  
                     
                        Νέος όγκος (σε τόνους)
                     
                  
               
                     
                        Επιτραπέζια σταφύλια, νωπά (08061010)
                     
                  
                  
                     
                        10 000 
                     
                  
                  
                     
                        20 000
                     
                  
               
                     
                        Δαμάσκηνα, νωπά (08094005)
                     
                  
                  
                     
                        10 000
                     
                  
                  
                     
                        15 000
                     
                  
               
                     
                        Κεράσια (εκτός από βύσσινα), νωπά (08092900)*
                     
                  
                  
                     
                        Δεν υφίσταται
                     
                  
                  
                     
                        1 500
                     
                  
               
               * Στο παράρτημα XV-B, στον κατάλογο των προϊόντων που υπόκεινται σε τιμή εισόδου, διαγράφεται η γραμμή με τον κωδικό ΣΟ 2012 0809 29 00 και την περιγραφή προϊόντος «Κεράσια (εκτός από βύσσινα), νωπά». 
            
         
         
            
               Πίνακας 2 – Τροποποιήσεις στο παράρτημα XV-Γ (όγκοι ενεργοποίησης του μηχανισμού κατά της καταστρατήγησης για τις εξαγωγές της Μολδαβίας στην ΕΕ)
            
            
                     
                        Κατηγορία προϊόντων
                     
                  
                  
                     
                        Ισχύων όγκος (σε τόνους)
                     
                  
                  
                     
                        Νέος όγκος (σε τόνους)
                     
                  
               
                     
                        6. Κριθάρι [σιτάρι], αλεύρι και συσσωματώματα με μορφή σβόλων
                     
                  
                  
                     
                        75 000
                     
                  
                  
                     
                        150 000
                     
                  
               
                     
                        7. Κριθάρι, αλεύρι και συσσωματώματα με μορφή σβόλων
                     
                  
                  
                     
                        70 000
                     
                  
                  
                     
                        100 000
                     
                  
               
                     
                        8. Καλαμπόκι, αλεύρι και συσσωματώματα με μορφή σβόλων
                     
                  
                  
                     
                        130 000
                     
                  
                  
                     
                        250 000
                     
                  
               
                     
                        10. Επεξεργασμένα σιτηρά
                     
                  
                  
                     
                        2 500
                     
                  
                  
                     
                        5 000
                     
                  
               
            
               Πίνακας 3 – Τροποποιήσεις στο παράρτημα XV-Δ (ΔΠ για τις εξαγωγές της ΕΕ στη Μολδαβία – Σταδιακή εφαρμογή)
            
            
                     
                        ΔΠ (κατηγορία προϊόντος)
                     
                  
                  
                     
                        Ισχύουσα
                     
                  
                  
                     
                        Νέα
                     
                  
               
                     
                        TRQ 1 (Χοιροειδή)
                     
                  
                  
                     
                        4 000
                     
                  
                  
                     
                        5 500 (4 500/5 000/5 500) 
                     
                  
               
                     
                        TRQ 2 (Πουλερικά)
                     
                  
                  
                     
                        4 000
                     
                  
                  
                     
                        6 000 (5 000/5 500/6 000)
                     
                  
               
                     
                        TRQ 3 (Γαλακτοκομικά προϊόντα)
                     
                  
                  
                     
                        1 000
                     
                  
                  
                     
                        2 000 (1 500/2 000)
                     
                  
               
                     
                        TRQ 5 (Ζάχαρη)
                     
                  
                  
                     
                        5 400
                     
                  
                  
                     
                        9 000 (7 000/8 000/9 000)
                     
                  
               
            
               Η συμφωνία αυτή θα πρέπει να εξεταστεί στο ευρύτερο πλαίσιο των συμπερασμάτων του Ευρωπαϊκού Συμβουλίου της 20ής Ιουνίου 2019, με τα οποία η Ευρωπαϊκή Επιτροπή κλήθηκε να επεξεργαστεί δέσμη συγκεκριμένων μέτρων στήριξης της Δημοκρατίας της Μολδαβίας, με βάση τη σταθερή εφαρμογή των μεταρρυθμίσεων δυνάμει της συμφωνίας / σφαιρικής και σε βάθος συμφωνίας ελευθέρων συναλλαγών (DCFTA). 
            
            
               Η Επιτροπή παρουσίασε το αποτέλεσμα των διαπραγματεύσεων στο πλαίσιο της επιτροπής εμπορικής πολιτικής στις 19 Ιουλίου 2019 και στις 6 Σεπτεμβρίου 2019. 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της ΣΛΕΕ προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης πράξεις που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκειμένη περίπτωση
            
            
               Η Επιτροπή Σύνδεσης στη σύνθεσή της για τα εμπορικά θέματα είναι όργανο που έχει συσταθεί με τη συμφωνία. Η πράξη την οποία καλείται να θεσπίσει η Επιτροπή Σύνδεσης στη σύνθεσή της για τα εμπορικά θέματα συνιστά πράξη που παράγει έννομα αποτελέσματα. Η προς έκδοση πράξη θα είναι δεσμευτική βάσει του διεθνούς δικαίου σύμφωνα με το άρθρο 438 παράγραφος 3 της συμφωνίας. Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
            
            
               4.2.2.Εφαρμογή στην προκειμένη περίπτωση
            
         
         
            
               Ο κύριος στόχος και το περιεχόμενο της προς έκδοση πράξης αφορούν την κοινή εμπορική πολιτική. Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσίευση της προς έκδοση πράξης
            
            
               Δεδομένου ότι η πράξη της Επιτροπής Σύνδεσης στη σύνθεσή της για τα εμπορικά θέματα θα τροποποιήσει το παράρτημα XV της συμφωνίας, είναι σκόπιμο να δημοσιευτεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2019/0268 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, («η συμφωνία») συνάφθηκε από την Ένωση με την απόφαση (ΕΕ) 2016/839 του Συμβουλίου, της 23ης Μαΐου 2016,
                  2
                και τέθηκε σε ισχύ την 1η Ιουλίου 2016. 
            
            
               (2)Σύμφωνα με το άρθρο 438 παράγραφος 3 της συμφωνίας, η Επιτροπή Σύνδεσης στη σύνθεσή της για τα εμπορικά θέματα μπορεί να λαμβάνει αποφάσεις στους τομείς στους οποίους το Συμβούλιο Σύνδεσης έχει μεταβιβάσει εξουσίες σ’ αυτήν. Το Συμβούλιο Σύνδεσης, με την απόφαση αριθ. 3/2014 της 16ης Δεκεμβρίου 2014, ανέθεσε στην Επιτροπή Σύνδεσης στη σύνθεσή της για τα εμπορικά θέματα την εξουσία να επικαιροποιεί ή να τροποποιεί ορισμένα συναφή με το εμπόριο παραρτήματα
                  3
               .
            
            
               (3)Κατόπιν διαβουλεύσεων, σύμφωνα με το άρθρο 147 της συμφωνίας, η Δημοκρατία της Μολδαβίας και η Ευρωπαϊκή Ένωση συμφώνησαν, σε αμοιβαία βάση, να αυξήσουν τον όγκο ορισμένων προϊόντων που υπόκεινται σε ετήσιες ατελείς δασμολογικές ποσοστώσεις. 
            
            
               (4)Η Ευρωπαϊκή Ένωση δέχτηκε να αυξήσει τον όγκο των δασμολογικών ποσοστώσεων («ΔΠ»/«TRQ») για εμπορεύματα καταγωγής Δημοκρατίας της Μολδαβίας, συγκεκριμένα για τα επιτραπέζια σταφύλια και τα δαμάσκηνα, και να θεσπίσει νέα δασμολογική ποσόστωση για τα κεράσια. Η Δημοκρατία της Μολδαβίας δέχτηκε να αυξήσει σταδιακά τον όγκο των δασμολογικών ποσοστώσεων για εμπορεύματα καταγωγής Ευρωπαϊκής Ένωσης για τα ακόλουθα προϊόντα που περιλαμβάνονται στον πίνακα παραχωρήσεων (Δημοκρατία της Μολδαβίας): χοιροειδή («TRQ 1»), πουλερικά («TRQ 2»), γαλακτοκομικά προϊόντα («TRQ 3») και ζάχαρη («TRQ 5»). 
            
            
               (5)Η Δημοκρατία της Μολδαβίας ζήτησε από την Ευρωπαϊκή Ένωση να τροποποιήσει το παράρτημα XV-Γ προκειμένου να αυξηθεί ο όγκος του σιταριού (αλεύρι και συσσωματώματα με μορφή σβόλων), του κριθαριού (αλεύρι και συσσωματώματα με μορφή σβόλων), του καλαμποκιού (αλεύρι και συσσωματώματα με μορφή σβόλων) και των επεξεργασμένων σιτηρών για την ενεργοποίηση του μηχανισμού κατά της καταστρατήγησης που προβλέπεται στο άρθρο 148 της παρούσας συμφωνίας.
            
            
               (6)Η Επιτροπή Σύνδεσης στη σύνθεσή της για τα εμπορικά θέματα πρόκειται να εγκρίνει με γραπτή διαδικασία απόφαση για την επικαιροποίηση του παραρτήματος XV της συμφωνίας. 
            
            
               (7)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, δεδομένου ότι η απόφαση για την επικαιροποίηση του παραρτήματος XV της συμφωνίας θα είναι δεσμευτική για την Ένωση,
            
         
         
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα όσον αφορά την επικαιροποίηση του παραρτήματος XV βασίζεται στο σχέδιο απόφασης της εν λόγω επιτροπής που επισυνάπτεται στην παρούσα απόφαση.
            
            
               Άρθρο 2
            
            
               Η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης την απόφαση της Επιτροπής Σύνδεσης στη σύνθεσή της για τα εμπορικά θέματα, μόλις αυτή εκδοθεί.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (2)
                  
                        Απόφαση (ΕΕ) 2016/839 του Συμβουλίου, της 23ης Μαΐου 2016, για τη σύναψη, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου. ΕΕ L 141 της 28.5.2016, σ. 28.
               
               
                  
                     (3)
                  
                        ΕΕ L 110 της 29.4.2015, σ. 40.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, XXX
            COM(2019) 606 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα
            
               
         
         
            
               ΣΥΝΗΜΜΕΝΟ
            
            
               ΣΧΕΔΙΟ
            
            
               ΑΠΟΦΑΣΗ αριθ. ../… ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΜΟΛΔΑΒΙΑΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ
            
            
               της … 20...
            
            
               για την επικαιροποίηση του παραρτήματος XV της συμφωνίας
            
            
               Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ, 
            
            
               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, η οποία υπογράφηκε στις Βρυξέλλες στις 27 Ιουνίου 2014, και ιδίως το άρθρο 147 παράγραφος 4 και 5, το άρθρο 148 παράγραφος 5 και το άρθρο 438 παράγραφος 3,
            
            
               Εκτιμώντας τα ακόλουθα:
            
            
               (1)Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, («η συμφωνία») τέθηκε σε ισχύ την 1η Ιουλίου 2016. 
            
            
               (2)Κατόπιν διαβουλεύσεων, σύμφωνα με το άρθρο 147 της συμφωνίας, η Δημοκρατία της Μολδαβίας και η Ευρωπαϊκή Ένωση συμφώνησαν, σε αμοιβαία βάση, να αυξήσουν τον όγκο ορισμένων προϊόντων που υπόκεινται σε ετήσιες ατελείς δασμολογικές ποσοστώσεις. 
            
            
               (3)Η Ευρωπαϊκή Ένωση δέχτηκε να αυξήσει τον όγκο των δασμολογικών ποσοστώσεων («ΔΠ»/«TRQ») για εμπορεύματα καταγωγής Δημοκρατίας της Μολδαβίας, συγκεκριμένα για τα επιτραπέζια σταφύλια και τα δαμάσκηνα, και να θεσπίσει νέα δασμολογική ποσόστωση για τα κεράσια. Η Δημοκρατία της Μολδαβίας δέχτηκε να αυξήσει σταδιακά τον όγκο των δασμολογικών ποσοστώσεων για εμπορεύματα καταγωγής Ευρωπαϊκής Ένωσης για τα ακόλουθα προϊόντα που περιλαμβάνονται στον πίνακα παραχωρήσεων (Δημοκρατία της Μολδαβίας): χοιροειδή («TRQ 1»), πουλερικά («TRQ 2»), γαλακτοκομικά προϊόντα («TRQ 3») και ζάχαρη («TRQ 5»). 
            
            
               (4)Κατόπιν αιτήματος της Δημοκρατίας της Μολδαβίας σύμφωνα με το άρθρο 148 της παρούσας συμφωνίας, η Ευρωπαϊκή Ένωση δέχτηκε να αυξήσει τον όγκο ενεργοποίησης για το σιτάρι (αλεύρι και συσσωματώματα με μορφή σβόλων), το κριθάρι (αλεύρι και συσσωματώματα με μορφή σβόλων), το καλαμπόκι (αλεύρι και συσσωματώματα με μορφή σβόλων) και τα μεταποιημένα δημητριακά. 
            
            
               (5)Το Συμβούλιο Σύνδεσης, με την απόφαση αριθ. 3/2014 της 16ης Δεκεμβρίου 2014, ανέθεσε στην Επιτροπή Σύνδεσης στη σύνθεσή της για τα εμπορικά θέματα την εξουσία να επικαιροποιεί ή να τροποποιεί ορισμένα συναφή με το εμπόριο παραρτήματα.
            
            
               ΑΠΟΦΑΣIΖΕΙ:
            
            
               Άρθρο 1
            
            
               1.Το παράρτημα XV-Α της συμφωνίας αντικαθίσταται από το παράρτημα 1 της παρούσας απόφασης. 
            
            
               2.Στο παράρτημα XV-B, στον κατάλογο των προϊόντων που υπόκεινται σε τιμή εισόδου, διαγράφεται η γραμμή με τον κωδικό ΣΟ 2012 0809 29 00 και την περιγραφή προϊόντος «Κεράσια (εκτός από βύσσινα), νωπά». 
            
            
               3.Στο παράρτημα XV-Γ, οι όγκοι ενεργοποίησης για τις ακόλουθες κατηγορίες προϊόντων τροποποιούνται ως εξής: 
            
            
               α)για την κατηγορία προϊόντων 6. Σιτάρι, αλεύρι και συσσωματώματα με μορφή σβόλων, στη στήλη με τίτλο «Όγκος ενεργοποίησης (σε τόνους)», ο αριθμός «75 000» αντικαθίσταται από τον αριθμό «150 000»·
            
         
         
            
               β)για την κατηγορία προϊόντων 7. Κριθάρι, αλεύρι και συσσωματώματα με μορφή σβόλων, στη στήλη με τίτλο «Όγκος ενεργοποίησης (σε τόνους)», ο αριθμός «70 000» αντικαθίσταται από τον αριθμό «100 000»·
            
            
               γ)για την κατηγορία προϊόντων 8. Καλαμπόκι, αλεύρι και συσσωματώματα με μορφή σβόλων, στη στήλη με τίτλο «Όγκος ενεργοποίησης (σε τόνους)», ο αριθμός «130 000» αντικαθίσταται από τον αριθμό «250 000»· και
            
            
               δ)για την κατηγορία προϊόντων 10. Επεξεργασμένα σιτηρά, στη στήλη με τίτλο «Όγκος ενεργοποίησης (σε τόνους)», ο αριθμός «2 500» αντικαθίσταται από τον αριθμό «5 000».
            
            
               4.Στο παράρτημα XV-Δ, στον πίνακα παραχωρήσεων (Δημοκρατία της Μολδαβίας), η τέταρτη στήλη με τίτλο «Κατηγορία» τροποποιείται ως εξής: 
            
            
               α)όλες οι αναφορές σε «TRQ 1 (4 000 t)» αντικαθίστανται από τη φράση «TRQ 1 (4 500 t· για το έτος 2021: 5 000 t· και από το έτος 2022: 5 500 t)»· 
            
            
               β)όλες οι αναφορές σε «TRQ 2 (4 000 t)» αντικαθίστανται από τη φράση «TRQ 2 (5 000 t· για το έτος 2021: 5 500 t· και από το έτος 2022: 6 000 t)»· 
            
            
               γ)όλες οι αναφορές σε «TRQ 3 (1 000 t)» αντικαθίστανται από τη φράση «TRQ 3 (1 500 t· και από το έτος 2021: 2 000 t)»· 
            
            
               δ)όλες οι αναφορές σε «TRQ 5 (5 400 t)» αντικαθίστανται από τη φράση «TRQ 5 (7 000 t· για το έτος 2021: 8 000 t· και από το έτος 2022: 9 000 t)».
            
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               … (τόπος), ….(ημερομηνία) 
            
            
                     
                  
                  
                     
                        Για την Επιτροπή Σύνδεσης στη σύνθεσή της για τα εμπορικά θέματα 
                     
                  
               
                     
                  
                  
                     
                        Ο/Η Πρόεδρος
                     
                  
               
               Παράρτημα 1
            
            
               ΕΠΙΚΑΙΡΟΠΟΙΗΣΗ του παραρτήματος XV-Α της συμφωνίας σύνδεσης 
            
            
               Το κείμενο του παραρτήματος XV-A αντικαθίσταται από το παρακάτω κείμενο: 
            
            
               Παράρτημα XV-A
            
            
               προϊόντα που υπόκεινται σε ετήσιες ατελείς δασμολογικές ποσοστώσεις (ΕΝΩΣΗ)
            
            
                     
                        Αύξων αριθ.
                     
                  
                  
                     
                        Κωδικός ΣΟ
                     
                     
                        2012
                     
                  
                  
                     
                        Περιγραφή προϊόντος
                     
                  
                  
                     
                        Όγκος (σε τόνους)
                     
                  
                  
                     
                        Συντελεστής δασμού
                     
                  
               
                     
                        1
                     
                  
                  
                     
                        07020000
                     
                  
                  
                     
                        Ντομάτες, νωπές ή διατηρημένες με απλή ψύξη
                     
                  
                  
                     
                        2 000
                     
                  
                  
                     
                        ατελώς
                     
                  
               
                     
                        2
                     
                  
                  
                     
                        07032000
                     
                  
                  
                     
                        Σκόρδα, νωπά ή διατηρημένα με απλή ψύξη 
                     
                  
                  
                     
                        220
                     
                  
                  
                     
                        ατελώς
                     
                  
               
                     
                        3
                     
                  
                  
                     
                        08061010
                     
                  
                  
                     
                        Επιτραπέζια σταφύλια, νωπά
                     
                  
                  
                     
                        20 000
                     
                  
                  
                     
                        ατελώς
                     
                  
               
                     
                        4
                     
                  
                  
                     
                        08081080
                     
                  
                  
                     
                        Μήλα νωπά (εκτός από μήλα για μηλίτη, που παρουσιάζονται χύμα, από 16 Σεπτεμβρίου έως 15 Δεκεμβρίου)
                     
                  
                  
                     
                        40 000
                     
                  
                  
                     
                        ατελώς
                     
                  
               
                     
                        5
                     
                  
                  
                     
                        08092900
                     
                  
                  
                     
                        Κεράσια (εκτός από βύσσινα), νωπά
                     
                  
                  
                     
                        1 500
                     
                  
                  
                     
                        ατελώς
                     
                  
               
                     
                        6
                     
                  
                  
                     
                        08094005
                     
                  
                  
                     
                        Δαμάσκηνα, νωπά
                     
                  
                  
                     
                        15 000
                     
                  
                  
                     
                        ατελώς
                     
                  
               
                     
                        7
                     
                  
                  
                     
                        20096110
                     
                  
                  
                     
                        Χυμοί σταφυλιών, στους οποίους περιλαμβάνεται και ο μούστος σταφυλιών, που δεν έχουν υποστεί ζύμωση, αξίας Brix μικρότερης ή ίσης του 30 σε 20°C και αξίας που υπερβαίνει τα 18 EUR ανά 100 kg, με ή χωρίς προσθήκη ζάχαρης ή άλλων γλυκαντικών (εκτός από αυτούς που περιέχουν αλκοόλη)
                     
                  
                  
                     
                        500
                     
                  
                  
                     
                        ατελώς
                     
                  
               
               
            
                     
                        Αύξων αριθ.
                     
                  
                  
                     
                        Κωδικός ΣΟ
                     
                     
                        2012
                     
                  
                  
                     
                        Περιγραφή προϊόντος
                     
                  
                  
                     
                        Όγκος (σε τόνους)
                     
                  
                  
                     
                        Συντελεστής δασμού
                     
                  
               
                     
                  
                  
                     
                        20096919
                     
                  
                  
                     
                        Χυμοί σταφυλιών, στους οποίους περιλαμβάνεται και ο μούστος σταφυλιών, που δεν έχουν υποστεί ζύμωση, αξίας Brix μεγαλύτερης του 67 σε 20°C και αξίας που υπερβαίνει τα 22 EUR ανά 100 kg, με ή χωρίς προσθήκη ζάχαρης ή άλλων γλυκαντικών (εκτός από αυτούς που περιέχουν αλκοόλη)
                     
                  
                  
                     
                  
                  
                     
                  
               
                     
                  
                  
                     
                        20096951
                     
                  
                  
                     
                        Συμπυκνωμένοι χυμοί σταφυλιών, στους οποίους περιλαμβάνεται και ο μούστος σταφυλιών, που δεν έχουν υποστεί ζύμωση, αξίας Brix που υπερβαίνει το 30 αλλά δεν υπερβαίνει το 67 σε 20°C και αξίας που υπερβαίνει τα 18 EUR ανά 100 kg, με ή χωρίς προσθήκη ζάχαρης ή άλλων γλυκαντικών (εκτός από αυτούς που περιέχουν αλκοόλη)
                     
                  
                  
                     
                  
                  
                     
                  
               
                     
                  
                  
                     
                        20096959
                     
                  
                  
                     
                        Χυμοί σταφυλιών, στους οποίους περιλαμβάνεται και ο μούστος σταφυλιών, που δεν έχουν υποστεί ζύμωση, αξίας Brix που υπερβαίνει το 30 αλλά δεν υπερβαίνει το 67 σε 20°C και αξίας που υπερβαίνει τα 18 EUR ανά 100 kg, με ή χωρίς προσθήκη ζάχαρης ή άλλων γλυκαντικών (εκτός από τους συμπυκνωμένους ή από αυτούς που περιέχουν αλκοόλη)